《冬笋》
清代·谢道承

苍岩郁寒姿，先雷蓄孤劲。砯崖冻壑中，气盛萌欲迸。

譬诸君子心，虚直含至性。胚胎何坚贞，节目自苞孕。

长镵雪外携，斸取雪没胫。清幽兰比德，洁白玉同莹。

品格远膏腴，烹饪戒饾钉。莫嫌滋味薄，能使襟怀净。

试看山林人，萧然祛俗病。

作者简介：福建闽县人，字又绍，号古梅。康熙六十年进士，官至内阁学士。引疾乞休以养母。善书，笔如屈佚，集中碑帖题跋亦颇具鉴赏。有《小兰陔诗集》。